cyanic-selkie/wikianc huggingface dataset:
কীর্তনখোলা নদী
নামকরণ
স্থানীয়ভাবে নদীর নামকরণ নিয়ে দু/তিনটি বক্তব্য শোনা যায়। নদীর পার ঘেঁষেই শহরের সবচেয়ে পুরনো হাট রয়েছে। প্রচলিত রয়েছে, সেখানে কীর্তনের উৎসব হতো। সেই থেকে এই নদীর নাম হয়েছে কীর্তনখোলা। কেউ কেউ হাটখোলায় স্থায়ীভাবে কীর্তনের দল বসবাস করার কারণে এর নাম কীর্তনখোলা হয়েছে বলে মনে করেন। তবে নদীর নামকরণের সঙ্গে কীর্তনের কিংবা কীর্তনীয়দের যে একটা সম্পর্ক রয়েছে তা নিশ্চিত। কৃষ্ণলীলার কাহিনী নিয়ে কীর্তনীয়রা গানে মেতে থাকতেন। কৃষ্ণ রাধাকে নিয়ে যমুনা নদীতে লীলায় মেতে উঠতেন। বরিশালে যমুনা না থাকলেও কীর্তনখোলা নদীই যেন রাধা-কৃষ্ণের অমর প্রেমের গাথা হয়ে আছে।
কলম্বো আন্তর্জাতিক বইমেলা
কলম্বো আন্তর্জাতিক বইমেলা শ্রীলঙ্কার কলম্বো শহরের একটি বইমেলা। এটি প্রতি বছরের সেপ্টেম্বর মাসে বন্দরনায়েক স্মৃতি আন্তর্জাতিক সম্মেলন কেন্দ্রে অনুষ্ঠিত হয়। বইমেলাটি শ্রীলঙ্কার বই প্রকাশনী সংস্থার সম্মিলিত গোষ্ঠী শ্রীলঙ্কা বুক পাবলিশার্স অ্যাসোসিয়েশন আয়োজন করে। কলম্বো আন্তর্জাতিক বইমেলা শ্রীলঙ্কার সবচেয়ে বড়ো বইমেলা।
জিরকোনিয়াম (IV) সালফেট
Chemical compound
প্রস্তুতি এবং গঠন
জিরকোনিয়াম অক্সাইডের সাথে সালফিউরিক অ্যাসিডের বিক্রিয়া করে জিরকোনিয়াম সালফেট প্রস্তুত করা হয়:
জিরকোনিয়াম (IV) সালফেট অনার্দ্র রূপও প্রস্তুত করা যায়।
এই যৌগগুলি ৭- এবং ৮-সমন্বিত কেন্দ্রীয় Zr সহ জটিল কাঠামো গ্রহণ করে। এখানে পানি এবং সালফেট উভয়ই লিগ্যান্ড হিসাবে কাজ করে।
ব্যবহার
জিরকোনিয়াম সালফেট সাদা চামড়ার ট্যানিংয়ে, অনুঘটক কিংবা প্রোটিন এবং অ্যামিনো অ্যাসিড এবং একটি পিগমেন্ট স্টেবিলাইজার হিসাবেও ব্যবহৃত হয়।
ভারত জাতীয় ব্যাডমিন্টন দল
ভারত জাতীয় ব্যাডমিন্টন দল আন্তর্জাতিক দলীয় ব্যাডমিন্টন প্রতিযোগিতায় ভারতের প্রতিনিধিত্ব করে থাকে। সম্প্রতি এই দল ২০২২ থমাস কাপের শিরোপা জয়লাভ করেছে। ২০১১ সুদিরমান কাপে এই দল সর্বশ্রেষ্ঠ ৫ম স্থান অধিকার করে। এটি দল ২৫টি কমনওয়েলথ গেমস পদক, ১০টি এশিয়ান গেমস পদক, ১০টি বিডব্লিউএফ বিশ্ব চ্যাম্পিয়নশিপ পদক ও ৩টি গ্রীষ্মকালীন অলিম্পিক পদক লাভ করেছে।
বিডব্লিউএফ প্রতিযোগিতায় দল
থমাস কাপ
উবার কাপ
সুদিরমান কাপ
এশীয় দলীয় চ্যাম্পিয়নশিপে দল
পুরুষ দল
মহিলা দল
মিশ্র দল
২০১৯ বাফুফে অনূর্ধ্ব-১৮ ফুটবল প্রতিযোগিতা
ড্র
৩১ জুলাই ২০১৯ তারিখে, ঢাকার মতিঝিলস্থ বাফুফে ভবনে ড্র অনুষ্ঠিত হয়েছিল। ১২ টি দলকে ৪ টি গ্রুপে বিভক্ত করা হয়। প্রতিটি গ্রুপের শীর্ষ দুটি দল কোয়ার্টার ফাইনালের জন্য যোগ্যতা অর্জন করবে।
হেলগা এবং ফ্লোরা
হেলগা এবং ফ্লোরা (Helga y Flora) চিলির একটি টেলিভিশন সিরিজ। এটি ২০২০ সালের ২৫ এপ্রিল প্রকাশিত হয়েছিল।
ওয়াদি রাম
ওয়াদি রাম (আরবি: وادي رم‎) জর্ডানের দক্ষিণ-পশ্চিমাঞ্চলে বালুপাথর এবং গ্রানাইট পাথরের একটি উপত্যকা। এটি জর্ডানের সবচেয়ে বড় ওয়াদি।
অগ্নিকুণ্ড
অগ্নিকুণ্ড একটি মরমি সঙ্গীত গ্রন্থ। এটি মরমি কবি ইবরাহীম আলী তশনা রচিত। এর খণ্ডাংশ প্রকাশিত হয় ১৯৩৭ খ্রিস্টাব্দে। অগ্নিকুণ্ড গ্রন্থে ৩৬০টি সঙ্গীত রয়েছে। কবি সরওয়ার ফারুকীর সম্পাদনায় ২৯৭ টি সঙ্গীত সহ পূর্ণাঙ্গ অগ্নিকুণ্ড প্রকাশিত হয় ২০০৯ সালে মদিনা পাবলিকেশান্স থেকে মরমি কবি ইবরাহিম আলী তশনা ও অগ্নিকুণ্ড গানের সংকলন শিরোনামে।
ইতিহাস
ইবরাহীম তশনা রাজনৈতিক, সামাজিক আন্দোলনের পাশাপাশি উর্দু কবিতার চর্চা করতেন। তার কবিতা তদানীস্তন উত্তর ভারত হতে প্রকাশিত নানা সাময়িকীতে নিয়মিত প্রকাশ হত। খেলাফত আন্দোলন-এ অংশগ্রহনের ফলে ১৯২২ সালে গ্রেফতার হলে তশনা জেলে বসে বাংলা সঙ্গীত রচনায় মনোনিবেশ করেন। ১৯২২ সাল থেকে ১৯৩০ সাল পর্যন্ত লিখিত সঙ্গীতগুলো পরবর্তীতে 'অগ্নিকুণ্ড' গ্রন্থবদ্ধ হয়।
আলোচ্য বিষয়
অগ্নিকুণ্ড গ্রন্থে ১. আল্লাহ স্মরণ ২. নবী স্মরণ ৩. ওলি স্মরণ ৪. মুর্শিদ স্মরণ ৫. ভক্তিমূলক ৬. ফকিরি তত্ত্ব ৭. নিগূঢ় তত্ত্ব ৮. মনঃশিক্ষা ৯. দেহতত্ত্ব ১০. কামতত্ত্ব ১১. বিচ্ছেদ ইত্যাদি বিষয় সমূহ আলোচিত। তশনার ভাষায়:
রজনী আন্ধিয়ারা ছিল বৃষ্টি অসীম
দর্শনের মন্দিরে যাইতে কাল নিদ্রা হয় বৈরী॥
উদাসী তশ্নায় বলে অগ্নিকুণ্ডে বসি
জ্বলন্ত আগুন্নির মধ্যে কী সন্ধানে বাস করি॥
সাহিত্য সমালোচনা
সুফিদের সাধনারীতি গুরু-শিষ্যকেন্দ্রিক। বাংলা ভাষার প্রাচীনতম নিদর্শন চর্যাপদ ও বৌদ্দ সাধনা রীতির সহিত। গুরু শিষ্যকে এর গূঢ় রহস্য ভেদ করে দেন। মারিফতের পথে অগ্রসর হতে হলে খাঁটি মুরশিদ বা গুরু প্রয়োজন। মুরশিদই ‘মারেফাত’ প্রাপ্তির একমাত্র রজ্জু। তাঁদের গানেই একথা তাঁরা বলেছেন। গান তাই সাধনারও অঙ্গ হয়ে পড়েছে। মুর্শিদের তরে অগ্নিকুণ্ডের গান:
আইশ আইশ কালাচান্দ তোমার সন্ন্যাসী
দরশন না পাইলে আর বাঁচিবনা॥
উদাসী তশ্নায় বলে পাইবায় কালাচান্দ
ধরিয়া মুর্শিদের পদে আর ছাড়িও না॥
মুস্তাফা জামান আব্বাসীর ভাষায়; এগুলো নিছক প্রেমসঙ্গীত হতেই পারে না, এগুলো আধ্যাত্মিক নিগূঢ় চেতনার অমৃত ফসল। তশ্নার উপলব্ধিঃ
রব গনী
না দেখিয়া চন্দ্ররূপ, আমার মন হয় অস্থির
না হয় কোনমতে স্থির, (হায়!)
চন্দ্রমণির প্রেমানলে হৃদয় জ্বলে আগুন্নি।
ট্রেইল অব দ্য পিঙ্ক প্যান্থার
ট্রেইল অব দ্য পিঙ্ক প্যান্থার (Trail of the Pink Panther) ব্লেক এডওয়ার্ডস পরিচালিত ১৯৮২ সালের মার্কিন হাস্যরসাত্মক চলচ্চিত্র। এটি দ্য পিঙ্ক প্যান্থার চলচ্চিত্র ধারাবাহিকের সপ্তম কিস্তি এবং পিটার সেলার্সের মৃত্যুর পর এই ধারাবাহিকের প্রথম চলচ্চিত্র। এতে শেষবারের মত ইনস্পেক্টর জাক ক্লুজো চরিত্রে সেলার্সকে দেখা যায়। সেলার্স এই চলচ্চিত্রের নির্মাণ কাজ শুরুর আগেই মারা যান এবং এতে পূর্ববর্তী চলচ্চিত্রসমূহে সেলার্সের অভিনীত বাদ দেওয়া দৃশ্যগুলো দেখানো হয়। চলচ্চিত্রে জোঅ্যানা লুমলি সাংবাদিক মারি জুভেয়া চরিত্রে অভিনয় করেন, যিনি নিখোঁজ ক্লুজোর তালাশ করতে থাকেন এবং ইনস্পেক্টরের শত্রুদের মুখোমুখি হন যারা আশাপোষণ করেন যেন ইনস্পেক্টর ফিরে না আসেন।
বক্স অফিস
চলচ্চিত্রটি ১৯৮২ সালের ক্রিসমাসে ৮০০টি প্রেক্ষাগৃহে মুক্তি পায় এবং প্রথম সপ্তাহান্তে $১,৩৪১,৬৯৫ এবং প্রথম সপ্তাহে $৩,২৪৭,৪৫৮ আয় করে। চলচ্চিত্রটি $৬ মিলিয়ন নির্মাণব্যয়ের বিপরীতে মোট $৯ মিলিয়ন আয় করে। অন্যদিকে, এই ধারাবাহিকের পূর্ববর্তী চলচ্চিত্র রিভেঞ্জ অব দ্য পিঙ্ক প্যান্থার $৪৯ মিলিয়নের অধিক আয় করেছিল।
সমালোচনামূলক প্রতিক্রিয়া
চলচ্চিত্রটি সমালোচনামূলকভাবে ব্যর্থ হয়। পর্যালোচনা সংগ্রাহক ওয়েবসাইট রটেন টম্যাটোসে ১২টি পর্যালোচনার ভিত্তিতে চলচ্চিত্রটির রেটিং স্কোর ২৫%। অন্যদিকে, মেটাক্রিটিকে ৮টি পর্যালোচনার ভিত্তিতে চলচ্চিত্রটির রেটিং স্কোর ৪৩, যা মূলত মিশ্র বা গড় রেটিং নির্দেশ করে।
হাবিবুল আলম
হাবিবুল আলম (জন্ম: ১৫ মে, ১৯৫০) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে ।
পরিচিতি
তার বাবার নাম হাফিজুল আলম, মা ফাতেমা বেগম। হাবিবুল আলমের পিতা নিজেও মুক্তিযুদ্ধে বীরত্বপূর্ণ ভূমিকা পালন করেছিলেন। তাদের পৈতৃক বাড়ি নড়াইল জেলার কালিয়া উপজেলার পিরুলী গ্রামে। স্থায়ীভাবে বাস করেন ঢাকায়। তার স্ত্রীর নাম তৌহিদা আলম। তাদের এক ছেলে ও এক মেয়ে।
মুক্তিযুদ্ধে অবদান
হাবিবুল আলম ১৯৭১ এর এপ্রিলে গোপনে বাড়ি ত্যাগ করে ২ নং সেক্টর এর হেডকোয়ার্টার মতিনগরে যান। প্রশিক্ষণ নিয়ে তিনি মে মাসে ঢাকা ফিরে আসেন, এবং অগাস্ট পর্যন্ত ঢাকায় অবস্থান করেন। ১৯৭১ সালে বাংলাদেশের মুক্তিযুদ্ধে মুক্তিবাহিনীর ক্র্যাক প্লাটুনের অকুতোভয় ও দুর্ধর্ষ সদস্যরা ঢাকায় একের পর এক অপারেশন করেন। এসব অপারেশনে তখন পাকিস্তান সরকারের ভিত্তি কেঁপে উঠেছিল। এই ক্র্যাক প্লাটুনের একজন সদস্য ছিলেন হাবিবুল আলম। তিনি ঢাকায় বেশ কয়েকটি অপারেশনে অংশ নেন। এ অপারেশনগুলোর মধ্যে ছিলো "অপারেশন পেট্রল পাম্প", "অপারেশন ফাইভ পাওয়ার সাবস্টেশনস", "অপারেশন ফার্মগেট চেক পয়েন্ট"।
মুক্তিযুদ্ধে পারিবারিক অবদান
হাবিবুল আলমের পিতা হাফিজুল আলম মুক্তিযোদ্ধাদের সক্রিয় সহযোগিতা করতেন। তার ১/৩ দিলু রোডের বাড়িটি ছিলো মুক্তিযোদ্ধাদের একটি সেইফ হাউস। এ বাড়িতে হাফিজুল আলম একটি ভূগর্ভস্থ অস্ত্রাগার নির্মাণ করিয়েছিলেন।
হাবিবুল আলমের তিন বোন, আসমা, রেশমা ও শাহনাজ আশ্রয়প্রার্থী আহত মুক্তিযোদ্ধাদের চিকিৎসা করতেন, এবং তাদের অস্ত্র পরিষ্কার করে শূন্য ম্যাগাজিনে গুলি ভরে অস্ত্রাগারে গুছিয়ে রাখতেন। এ কাজে তারা তিনজনই পারদর্শী হয়ে ওঠেন।
বীরপ্রতিক হাবিবুল আলম তার নিজ গ্রাম পিরোলীতে হাবিবুল আলম বীরপ্রতিক মহাবিদ্যালয় নামে একটি কলেজ স্থাপন করেছেন।
স্বীকৃতি ও পুরস্কার
মুক্তিযুদ্ধে সাহস ও বীরত্বের জন্য হাবিবুল আলমকে বীর প্রতীক খেতাবে ভূষিত করা হয়। ১৯৭৩ সালের গেজেট অনুযায়ী তার বীরত্বভূষণ নম্বর ৩১৫।
কার্লোস তেবেস
কার্লোস আলবের্তো তেবেস (জন্ম কার্লোস আলবের্তো মার্তিনেজ; ৫ ফেব্রুয়ারি ১৯৮৬) একজন আর্জেন্টিনীয় পেশাদার ফুটবলার যিনি একজন ফরোয়ার্ড হিসেবে ইতালীয় ক্লাব জুভেন্টাসের। এর আগে তিনি ম্যানচেস্টার সিটি, বোকা জুনিয়র্স, করিন্থিয়ান্স, ওয়েস্ট হ্যাম ইউনাইটেড এবং ম্যানচেস্টার ইউনাইটেডের হয়ে খেলেছেন।
তিনি আর্জেন্টিনা থেকে উঠে আসা বিশ্ব ফুটবলের উদীয়মান খেলোয়াড়দের মধ্যে অন্যতম। আর্জেন্টিনার সহযোগী খেলোয়াড় মেসির মত তাকেও নতুন মারাদোনা নামে ডাকা হত। দিয়েগো মারাদোনা একসময় তাকে আর্জেন্টিনার ২১ শতকের গুরু আখ্যা দিয়েছিলেন। তেবেস পর পর তিন বার বছরের সেরা দক্ষিণ আমেরিকান ফুটবলার-এর খেতাবটি জিতেছেন।
জীবনী
তেবেসের জন্মগত নাম কার্লোস আলবের্তো মার্তিনেস। তিনি বড় হয়েছিলেন ফুয়ের্তে আপাচে নামে একটি এলাকায়। এই অঞ্চলের নামেই তার ডাক নাম হয়েছে আপাচে। যখন অল বয়েজ ও বোকা জুনিয়র্সের মধ্যে তাকে নিয়ে দ্বন্দ্ব শুরু হয় তখন তার পিতা-মাতা তার নামের শেষে মায়ের নাম যোগ করেন।
সেন্ট চার্লস ইংলিশ মিডিয়াম হাই স্কুল
সেন্ট চার্লস ইংলিশ মিডিয়াম হাই স্কুল হল ভারতের অন্ধ্র প্রদেশ রাজ্যের গুন্টুর জেলার চিলাকালুরিপেট শহরে অবস্থিত একটি বিদ্যালয়। এর ক্যাম্পাসে রয়েছে ডরমিটরি, একটি গ্রন্থাগার, পড়ার ঘর, ডাক্তারখানা, বড় খেলার মাঠ এবং একটি বাগান।
বেঙ্গালুরু আন্ডারওয়ার্ল্ড
বেঙ্গালুরু আন্ডারওয়ার্ল্ড হচ্ছে একটি ২০১৭ সালের ভারতীয় কন্নড় ক্রাইম ড্রামা চলচ্চিত্র, যা পিএন সত্য দ্বারা পরিচালিত। এতে প্রধান চরিত্রে অভিনয় করেছেন আদিত্য। পায়েল রাধাকৃষ্ণ এবং ড্যানিয়েল বালাজি পার্শ্ব চরিত্রে অভিনয় করেছেন।
পটভূমি
রাম/মালিক (আদিত্য) হচ্ছে একজন আন্ডারওয়ার্ল্ড ডন বেঙ্গালুরুতে রাজা হতে চান। কিন্তু অন্য গ্যাংয়ের কিছু লোক এটা ঘটুক তা চায় না। তিনি নিজের অবস্থান তৈরি না হওয়া পর্যন্ত লড়াই করেন। তিনি যেভাবে এলাকায় আবির্ভূত হন এবং যা কিছু করেন তাতে তাকে সমর্থন করেন।
সাউন্ডট্র্যাক
ছবিটির সাউন্ডট্র্যাকের সঙ্গীত রচনা করেছেন অনুপ সিলিন। অ্যালবামটি দুটি সাউন্ডট্র্যাকে গঠিত।
সবুজ বোড়া
সবুজ বোড়া, গ্রিন ভাইপার বা টিয়া বোড়া (Trimeresurus albolabris) দক্ষিণ-পূর্ব এশিয়ায় বিষাক্ত পিট ভাইপার প্রজাতির স্থানীয় সাপ।
শ্রেণীবিন্যাস
এটি vipreidae গোত্রের। এ গোত্রে রয়েছে vipreinae ও crotalinae নামে দুইটি উপগোত্র। পিট ভাইপার রয়েছে crotalinae উপগোত্রে।
বর্ণনা
পুরুষ মোট দৈর্ঘ্যে সর্বোচ্চ, মহিলা ; সর্বোচ্চ লেজের দৈর্ঘ্য পুরুষ , মহিলা হয়ে থাকে।
বাসস্থান
নেপাল, উত্তর-পূর্ব ভারত (আসাম ও ঝাড়খণ্ড ), বাংলাদেশ, মায়ানমার, থাইল্যান্ড, কম্বোডিয়া, লাওস, ভিয়েতনাম, দক্ষিণ চীন (ফুকিয়েন, হাইনান, কোয়াংসি, কোয়াংতুং ), হংকং, ম্যাকাও, ইন্দোনেশিয়া (সুমাত্রা, জাভা, সুমাত্রা, লোম্বোক, কমোডো, ফ্লোরেস, সুম্বা, রোটি, কিসার, ওয়েটার)-তে এদের পাওয়া যায়।
খাদ্যাভ্যাস
এর খাবারে পাখি, ছোট ব্যাঙ এবং ছোট স্তন্যপায়ী প্রাণী রয়েছে। এই সাপ আঘাত করে না এবং তার শিকারকে ছেড়ে দেয় না; বরং অনেক গেছো সাপের মতো শিকারের জিনিসটিকে ধরে রাখে যতক্ষণ না এটি মারা যায়।
বিষ
বিষ প্রাথমিকভাবে হেমোটক্সিক। এই প্রজাতির কামড়ের ফলাফল হালকা বিষাক্ত থেকে মৃত্যু পর্যন্ত। সাদা-ঠোঁটযুক্ত পিটভাইপারের বিষে প্রোকোগুল্যান্ট বৈশিষ্ট্য রয়েছে। কয়েকটি মৃত্যুর সাথে অসংখ্য কামড়ের খবর পাওয়া গিয়েছে।
ন্যাশানাল ইনস্টিটিউট অব ফ্যাশন টেকনোলজি
ন্যাশানাল ইনস্টিটিউট অফ ফ্যাশান টেকনোলজি ১৯৮৬ সালে নতুন দিল্লিতে প্রতিষ্ঠিত একটি শিক্ষাপ্রতিষ্ঠান। ভারত সরকারের বস্ত্র মন্ত্রক এই প্রতিষ্ঠানটি প্রতিষ্ঠা করেন। নতুন দিল্লির কেন্দ্রীয় কার্যালয়ের পাশাপাশি মুম্বই, কলকাতা, গান্ধীনগর, হায়দ্রাবাদ, চেন্নাই, বেঙ্গালুরু, রায়বেরিলি, পাটনা, শিলং, ভোপাল, কন্নুর ও লুধিয়ানা শহরেও এই প্রতিষ্ঠানের শাখা প্রতিষ্ঠিত।
তৈরি পোশাক
তৈরি পোশাক বলতে একক ব্যক্তির জন্য না বানিয়ে বরং শিল্পকারখানায় কিছু প্রমিত মাপে গণহারে উৎপাদিত ও সম্পূর্ণরূপে পরিধানের জন্য প্রস্তুত অবস্থায় বিক্রীত পোশাককে বোঝায়।
তৈরি পোশাক একক ব্যক্তির জন্য নকশা বা সেলাই করা হয় না, বরং বিভিন্ন মাপ বা আকারে গণহারে কারখানায় উৎপাদন করা হয় এবং ঐ অবস্থাতেই বিক্রয় করা হয়, তা ক্রেতার জন্য সম্পূর্ণ লাগসই হোক বা না হোক। এর বিপরীতে মাপসই পোশাক ও ফরমায়েশি পোশাক কোনও নির্দিষ্ট একক ব্যক্তির দেহের আকৃতির সাথে আংশিক বা সম্পূর্ণ লাগসই করে দস্তুরমাফিক (customized) মাপ ও চাহিদা অনুযায়ী দর্জির হাতে বানানো হয়।
উইকি.জেএস
উইকি ডট জেএস বা উইকি.জেএস (Wiki.js) হল একটি উইকি ইঞ্জিন যা নোড.জেএসের সাহায্যে চালিত এবং জাভাস্ক্রিপ্টে লিখিত। এটি অ্যাফেরো গ্নু জেনারেল পাবলিক লাইসেন্সের অধীনে প্রকাশিত বিনামূল্যের সফ্টওয়্যার। এটি একটি স্ব-হোস্টেড সমাধান হিসাবে বা ডিজিটালওশ্যান এবং এডব্লিউএস মার্কেটপ্লেসে "একক-ক্লিক" ইনস্টল ব্যবহার করে উপলব্ধ।
মার্কডাউন সম্পাদক
বিষয়বস্তু মার্কডাউন সিনট্যাক্স ব্যবহার করে, একটি দৃশ্যমান সম্পাদক ব্যবহার করে লেখা হয় এবং সরাসরি মার্কডাউন ফাইল হিসেবে সংরক্ষণ করা হয়।
গিট-ব্যাকড স্টোরেজ
বিষয়বস্তু একটি দূরবর্তী গিট রিপোজিটরির সাথে ক্রমাগত সিঙ্ক করা হয়, যা পুনরুদ্ধার বা একাধিক সার্ভার সেটআপের ক্ষেত্রে সত্যের একটি ব্যাকআপ এবং একক উৎস হিসাবে কাজ করে। ২.০ ভার্সনে গিট হল ঐচ্ছিক এবং অন্যান্য স্টোরেজ প্রদানকারীর সাথে প্রতিস্থাপন করা যেতে পারে।
সমন্বিত প্রবেশাধিকার নিয়ন্ত্রণ
উইকির সমস্ত বা নির্দিষ্ট বিভাগে প্রবেশাধিকার দেওয়া যেতে পারে। অতিথি প্রদর্শন (Guest view) সমর্থিত। উইকি.জেএসে পরবর্তী বড় আপগ্রেডে আরও ইন্টিগ্রেশন যোগ করার পরিকল্পনা করা হয়েছে।
প্রমাণীকরণ
উইকি.জেএস দিয়ে প্রমাণীকরণ অনেক উপায়ে করা যেতে পারে। কিছু জনপ্রিয় প্রমাণীকরণ পদ্ধতি হল স্থানীয় প্রমাণীকরণ, এলডিএপি / সক্রিয় ডিরেক্টরি, গুগল ওঅথ, গিটহাব বা এসএএমএল ২.০। ভবিষ্যতের আপডেটের সাথে, মাইক্রোসফট এবং কেন্দ্রীয় প্রমাণীকরণ পরিষেবার মতো আরও সরবরাহকারী যুক্ত করা হচ্ছে।
বিষয়বস্তু ব্যবস্থাপনা
মিডিয়া বিষয়বস্তু যেমন ছবি, ভিডিও, নথি বা যেকোনো ধরনের ফাইল সামগ্রীতে ঢোকানো যেতে পারে। বিষয়বস্তুগুলো ফোল্ডারের অধীনে শ্রেণীবদ্ধ করা যেতে পারে এবং সামঞ্জস্যপূর্ণ মিডিয়ার জন্য থাম্বনেইলগুলি স্বয়ংক্রিয়ভাবে তৈরি হয়।
অন্তর্নির্মিত সার্চ ইঞ্জিন
সমস্ত বিষয়বস্তু স্বয়ংক্রিয়ভাবে সূচীবদ্ধ এবং অনুসন্ধান বারের মাধ্যমে যেকোনো পৃষ্ঠা থেকে প্রবেশাধিকারযোগ্য। প্রয়োজনে প্রশাসকদের বহিরাগত সার্চ ইঞ্জিন ব্যবহার করার ক্ষমতা রয়েছে।
ইন্সটলের জন্য আবশ্যিক শর্তাবলী
উইকি.জেএস ১.০+ সংস্করণ ইন্সটলের পূর্বশর্ত:
লাইসেন্স
উইকি.জেএস হল বিনামূল্যে এবং ওপেন সোর্স সফটওয়্যার এবং এটি অ্যাফেরো গ্নু জেনারেল পাবলিক লাইসেন্সের শর্তাবলীর অধীনে বিতরণ করা হয়।
আহির ভৈরব
আহির ভৈরব হলো, ভারতীয় শাস্ত্রীয় সংগীতের একটি জনপ্রিয় রাগ। ভৈরব রাগ এবং প্রাচীন আহিরী রাগ এর সংমিশ্রণে এ রাগের সৃষ্টি। এতে ঋষভ (ঋ) এবং নিষাদ (ণ) কোমল। বাকি সব স্বর শুদ্ধ। প্রতিটি স্বরই আরোহন অবরোহনে ব্যবহৃত।
আরোহণঃ স ঋ গ ম প ধ ণ র্স
অবরোহণঃ র্স ণ ধ প ম গ ঋ স
বাদী-সমবাদীঃ মধ্যম (ম) - ষরজ (স)
প্রহরঃ দিবা প্রথম প্রহর
সুইডেন সংসদের অধ্যক্ষদের তালিকা
রাইখস্টাগের রাষ্ট্রপতি ( talman ) সুইডেনের সংসদের অধ্যক্ষ এবং সুইডিশ রিক্সডাগে তর্ক বিতর্কের সভাপতিত্ব/পরিচালনা করেন। রাইখস্ট্যাগের রাষ্ট্রপতি অস্থায়ী রাইখসভারওয়েজার হিসাবেও কাজ করেন ডি. এইচ. রাষ্ট্রপ্রধান ( riksföreståndare ) যখন রাজপরিবার সুইডেনে থাকে না।
রিক্সডগ-এর প্রেসিডেন্ট হল সুইডেনের সর্বোচ্চ পদমর্যাদার নির্বাচিত অফিস এবং সুইডেনের মৌলিক আইন অনুযায়ী, ১৯৭৪ সাল থেকে যখন সরকার গঠিত হয় তখন তিনি নতুন প্রধানমন্ত্রীর প্রস্তাবও করেন।
শ্রী সারদা আবাসিক স্কুল
বিদ্যালয়টি ১৯৯৭ পর্যন্ত পরিচালিত হয়েছিল, এবং তারপর ২০০১ সালে মূর্তিরাজু আবাসিক বিদ্যালয় নামে পুনরায় চালু করা হয়েছিল এবং ২০০৫ সালে সাসি মেরিট স্কুলের সাথে একীভূত হয়।
মর থেংগারি
মর থেংগারি বা মর থেঙ্গারি (বাংলা: "আমার বাইসাইকেল") বাংলাদেশে নির্মিত সর্বপ্রথম চাকমা ভাষার স্বল্পদৈর্ঘ্য চলচ্চিত্র। ২০১৪ সালের ১৩তম বাংলাদেশ আন্তর্জাতিক স্বল্পদৈর্ঘ্য ও উন্মুক্ত চলচ্চিত্র উৎসবে প্রদর্শিত হয় এই চলচ্চিত্রটি। অং রাখাইন পরিচালিত এই চলচ্চিত্রটি এক তরুণকে ঘিরে গড়ে উঠেছে, যার সম্বল কিনা কেবলই একটি বাইসাইকেল।  রাঙামাটি পার্বত্য অঞ্চলের অপরূপ দৃশ্যপটে দৃশ্যায়ণ, ভাল অভিনয় এবং চাকমা জীবনের সহজ প্রতিচ্ছবি এই চলচ্চিত্রটিকে দর্শকদের নিকট প্রিয় করে তুলে।
মর থেংগারি সেন্সর বোর্ডের অনুমতি পায়নি। ফলে বাংলাদেশে এই চলচ্চিত্রের বাণিজ্যিক মুক্তি দেয়া হয়নি। এই চলচ্চিত্র বাংলাদেশসহ বিভিন্ন দেশের চলচ্চিত্র উৎসবে প্রদর্শিত হয়েছে।
কাহিনী
কমল নামের এক চাকমা ছেলে শহরে কাজ করত, কিন্তু সেখানে চাকরি হারিয়ে প্রায় নিঃস্ব হয়ে কেবল একটি সাইকেল নিয়ে তার পাহাড়ের জন্মভূমিতে ফিরে আসে। তার শেষ সম্বল ছিল কেবল এই বাইসাইকেল। যদিও কমলের ছেলে তার বাবাকে ফিরে পেয়ে খুশি, তবে সাইকেল ছাড়া তার পরিবারকে দেওয়ার কিছুই নেই কমলের। কমল নতুন চাকরির পেতে শহরে ফিরে না যাওয়ার সিদ্ধান্ত নেয়, সে জীবন নির্বাহ করার জন্য এই বাইসাইকেল দিয়েই কাজ শুরু করে। সে সাইকেল দিয়ে বিভিন্ন পণ্য এবং মানুষকে নিয়ে যাতায়াত শুরু করে। এভাবেই সে তার পরিবারকে চালিয়ে নেয়। দুর্ভাগ্যক্রমে একদিন দুর্ঘটনা ঘটে, একজন বৃদ্ধ লোক আহত হয়। গ্রামের গুন্ডারা কমলকে হুমকি দেয় এবং ঘোষণা করে যে কেউ এই সাইকেলে চড়তে পারবে না। গুণ্ডারা তার কাছে টাকা চায়। সে টাকা দিতে অস্বীকৃতি জানায়। তখন তারা সাইকেলটিকে ভেঙে দিয়ে যায়।
প্রযোজনা ও নির্মাণ
পরিচালক অং রাখাইন ১০ বছর ধরে এই চলচ্চিত্র নিয়ে ভেবেছিলেন। অবশেষ তিনি ২০১২ সালে তার এই প্রথম চলচ্চিত্রটির শুটিং শুরু করেন। নিজে রাখাইন সম্প্রদায়ের হলেও তিনি চাকমা সম্প্রদায়ের উপরে এই চলচ্চিত্রটি নির্মাণ করেছেন, কারণ তার কাছে মনে হয়েছে চাকমা সম্প্রদায়ের জীবন-সংগ্রাম আরও বেশি প্রগাঢ়।
প্রদর্শনী
২০১৪ সালের ডিসেম্বরে ঢাকার একটি চলচ্চিত্র উৎসবে প্রথমবারের চলচ্চিত্রটি প্রদর্শন করা হয়। এছাড়া ঢাকার বিভিন্ন বিশ্ববিদ্যালয় ও চলচ্চিত্র ক্লাবগুলোতে ঘরোয়াভাবে প্রদর্শন করা হয়। বেশ কয়েকটি উৎসবে ছবিটি দেখানোর পরে এটি কিছু আন্তর্জাতিক স্বীকৃতি পায়। চলচ্চিত্রটি তাল্লিন ব্ল্যাক নাইট চলচ্চিত্র উৎসব, গোথেনবার্গ চলচ্চিত্র উৎসব এবং জাঞ্জিবার আন্তর্জাতিক চলচ্চিত্র উৎসবের মতো অনেক গুরুত্বপূর্ণ চলচ্চিত্র উৎসবে প্রদর্শিত হয়।
বিতর্ক
বাংলাদেশ চলচ্চিত্র সেন্সর বোর্ডের অনুমোদন না পাওয়ার কারণে চলচ্চিত্রটি বাংলাদেশে বাণিজ্যিকভাবে প্রদর্শিত হয় নি। অনুমোদন না দেয়ার কারণ হিসেবে "বাংলা ভাষার চলচ্চিত্র নয়" উল্লেখ করা হয়। এছাড়া বাংলাদেশ সেনাবাহিনী একটি অভিযোগ দায়ের করে যে ছবিটিতে পার্বত্য চট্টগ্রামে সেনাবাহিনীর যে তৎপরতা দেখায় তা একটি সংবেদনশীল বিষয়। পরিচালক অং রাখাইনকে সেন্সর বোর্ড থেকে পাঠানো চিঠিতে বলা হয় "চলচ্চিত্রটিতে বাংলাদেশ সরকার এবং নিরাপত্তা বাহিনীর সুনাম ক্ষুন্নকারী দৃশ্য ও সংলাপ উপস্থাপন করা হয়েছে, যা পার্বত্য চট্টগ্রামে, সেনাবাহিনী বিরোধী প্রোপাগান্ডার অংশ হিসেবে প্রচার করা হয়েছে।"
আলভিন গ্রীনিজ
আলভিন এথেলবার্ট গ্রীনিজ (Alvin Greenidge; জন্ম: ২০ আগস্ট, ১৯৫৬) ক্রাইস্টচার্চের বাথ ভিলেজ এলাকায় জন্মগ্রহণকারী সাবেক ওয়েস্ট ইন্ডিয়ান আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৭০-এর দশকের শেষদিকে সংক্ষিপ্ত সময়ের জন্যে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে বার্বাডোস দলের প্রতিনিধিত্ব করেন। দলে তিনি মূলতঃ ডানহাতি উদ্বোধনী ব্যাটসম্যান হিসেবে খেলতেন। এছাড়াও, ডানহাতে মিডিয়াম পেস বোলিং করতেন আলভিন গ্রীনিজ।
প্রথম-শ্রেণীর ক্রিকেট
১৯৭৪-৭৫ মৌসুম থেকে ১৯৮৩-৮৪ মৌসুম পর্যন্ত আলভিন গ্রীনিজের প্রথম-শ্রেণীর খেলোয়াড়ী জীবন চলমান ছিল। মসাময়িক ওয়েস্ট ইন্ডিজের শীর্ষস্থানীয় উদ্বোধনী ব্যাটসম্যান গর্ডন গ্রীনিজের নামের সাথে তার নামের মিল রয়েছে। তবে, বিখ্যাত ওয়েস্ট ইন্ডিয়ান ক্রিকেটার গর্ডন গ্রীনিজের সাথে ব্যক্তিগতভাবে তার কোন সম্পর্ক নেই। বিশ্ব সিরিজ ক্রিকেটকে ঘিরে খেলোয়াড়দের শূন্যতা পূরণে তাকে দলে অন্তর্ভুক্ত করা হয়েছিল।
দীর্ঘদেহী উদ্বোধনী ব্যাটসম্যান আলভিন গ্রীনিজ বার্বাডোসের পক্ষে খেলতেন। ১৯৭৭-৭৮ মৌসুমে দল নির্বাচকমণ্ডলীর দৃষ্টি আকর্ষণে সক্ষম হন।
আন্তর্জাতিক ক্রিকেট
সমগ্র খেলোয়াড়ী জীবনে ছয়টিমাত্র টেস্টে ও একটিমাত্র একদিনের আন্তর্জাতিকে অংশগ্রহণ করেছেন আলভিন গ্রীনিজ। ৩১ মার্চ, ১৯৭৮ তারিখে জর্জটাউনে সফরকারী অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। ২ ফেব্রুয়ারি, ১৯৭৯ তারিখে কানপুরে স্বাগতিক ভারত দলের বিপক্ষে সর্বশেষ টেস্টে অংশ নেন তিনি। এছাড়াও, ১২ এপ্রিল, ১৯৭৮ তারিখে কাস্ত্রিসে অস্ট্রেলিয়া দলের বিপক্ষে একটিমাত্র একদিনের আন্তর্জাতিকে অভিষেক ঘটে তার।
১৯৮০ সালে আবার বড় ধরনের আসরে খেলার জন্যে আমন্ত্রিত হন। হল্যান্ডে ক্লাব ক্রিকেট খেলতেন ও আঘাতগ্রস্ত ওয়েস্ট ইন্ডিজ দলের সদস্যরূপে ইংল্যান্ডের বিপক্ষে ওভাল টেস্টে অংশ নেন।
অবসর
আন্তর্জাতিক ক্রিকেট থেকে প্রত্যাখ্যাত হবার পরও বার্বাডোসে র পক্ষে বেশ সুন্দর ক্রীড়ানৈপুণ্য প্রদর্শন করতে থাকেন। তবে, দল নির্বাচকমণ্ডলীর উপেক্ষার পাত্রে পরিণত হন। বিশ্ব সিরিজ শেষে খেলোয়াড়দের দলে প্রত্যাবর্তনের পাশাপাশি ১৯৮২-৮৩ মৌসুমে ওয়েস্ট ইন্ডিজের বিদ্রোহী দলের সদস্যরূপে তৎকালীন নিষিদ্ধঘোষিত দক্ষিণ আফ্রিকা গমনের প্রেক্ষিতে তার খেলোয়াড়ী জীবনের সমাপ্তি ঘটে। এরপর বার্বাডোসে তরুণ খেলোয়াড়দের প্রশিক্ষণের দায়িত্বে ছিলেন।
আর্নোস ভ্যাল স্টেডিয়াম
দি আর্নোস ভেল গ্রাউন্ড বা আর্নস ভ্যাল (The Arnos Vale Ground) সেন্ট ভিনসেন্ট দ্বীপের কিংসটাউনে অবস্থিত একটি ক্রিকেট স্টেডিয়াম। মাঠের দুই প্রান্তের নাম হচ্ছে - এয়ার পোর্ট এন্ড ও বিকুইয়া এন্ড। প্রায় ১৮,০০০ দর্শক ধারণ করতে পারে এ স্টেডিয়ামটি। বহু-ব্যবহারের উপযোগী মাঠটি খেলার মাঠ হিসেবেই অধিক পরিচিত। এছাড়াও, এখানে ফুটবল খেলাও অনুষ্ঠিত হয়ে থাকে। ৪ ফেব্রুয়ারি, ১৯৮১ তারিখে সর্বপ্রথম কোন আন্তর্জাতিক ক্রীড়া অনুষ্ঠিত হয়। ওয়েস্ট ইন্ডিজ এবং ইংল্যান্ডের মধ্যেকার একদিনের আন্তর্জাতিক খেলায় স্বাগতিক ওয়েস্ট ইন্ডিজ মাত্র ২ রানের ব্যবধানে বিজয়ী হয়েছিল। উইন্ডওয়ার্ড আইল্যান্ডের নিজ মাঠ হিসেবে আর্নস ভ্যাল ব্যবহার করছে।
১৯৯৭ সালে এখানে প্রথম টেস্ট খেলা অনুষ্ঠিত হয়। জয়ের লক্ষ্যমাত্রা ২৬৯ থাকলে স্বাগতিক দলের বিপক্ষে শ্রীলঙ্কা ৮ উইকেটে ২৩৩ রান করলে টেস্ট খেলাটি ড্র হয়েছিল। দ্বিতীয় টেস্ট খেলাটি ২০০৯ সালে সফরকারী বাংলাদেশ দলের বিপক্ষে অংশ নেয় ওয়েস্ট ইন্ডিজ দল। এখানেই বাংলাদেশ দল ৯৫ রানের ব্যবধানে প্রথম টেস্ট জয়ের রেকর্ড গড়ে। অবশ্য ঐ সময় ইন্ডিজ ক্রিকেট বোর্ডের সাথে শীর্ষস্থানীয় ক্রিকেটারদের অনুপস্থিতিতে ওয়েস্ট ইন্ডিজ দলে সাতজন ক্রিকেটারের টেস্ট অভিষেক ঘটে।
মোহাম্মদ আমজাদ হোসেন
মোহাম্মদ আমজাদ হোসেন একজন বাংলাদেশী অর্থোপেডিক সার্জন। তিনি বাংলাদেশের মুক্তিযুদ্ধের সময়ের মুক্তিযুদ্ধে অংশ নিয়েছিলেন। সামাজিক কর্মকাণ্ডের জন্য ২০২১ সালে তিনি স্বাধীনতা পুরস্কারে ভূষিত হন। তিনি তার কর্মের জন্য জাতীয় এবং আন্তর্জাতিকভাবে পরিচিত।
মুক্তিযুদ্ধে অংশ নেওয়া
আমজাদ ১৯৭১ সালে মাত্র ১৭ বছর বয়সে বাংলাদেশের মুক্তিযুদ্ধে অংশ নেন। স্বাধীনতাযুদ্ধের সময় উরুতে গুলিবিদ্ধ হয়ে ভারতের সামরিক হাসপাতালে দীর্ঘদিন চিকিৎসাধীন ছিলেন। পরবর্তীকালে বঙ্গবন্ধুর আমন্ত্রণে যুদ্ধাহত মুক্তিযোদ্ধাদের চিকিৎসা দিতে দেশে আসা আন্তর্জাতিক বার্ন অ্যান্ড প্লাস্টিক সার্জন ডা. আর জে গাস্টের অধীনে অর্থোপেডিক চিকিৎসা শুরু করেন।
কর্ম
তিনি এবি ফাউন্ডেশনের প্রতিষ্ঠাতা। এছাড়া উত্তরের জেলা দিনাজপুরের চিরিরবন্দরে তিনি আমেনা-বাকি রেসিডেন্সিয়াল মডেল স্কুল অ্যান্ড কলেজ গড়ে তুলেছেন।
মথুরাপুর লোকসভা কেন্দ্র
মথুরাপুর লোকসভা কেন্দ্র হল ভারতের ৫৪৩টি সংসদীয় কেন্দ্রের মধ্যে অন্যতম। পশ্চিমবঙ্গের মথুরাপুরকে কেন্দ্র করে এই নির্বাচনী কেন্দ্রটি গঠিত। ২০ নং মথুরাপুর লোকসভা কেন্দ্রের অন্তর্গত সাতটি বিধানসভা কেন্দ্র দক্ষিণ চব্বিশ পরগণা জেলায় অবস্থিত। এই কেন্দ্রটি তপসিলি জাতির জন্য সংরক্ষিত ছিল।
বিধানসভা কেন্দ্রসমূহ
ভারতের সীমানা পুনর্নির্ধারণ কমিশনের নির্দেশিকা অনুসারে পশ্চিমবঙ্গ এর মথুরাপুর (এসসি) লোকসভা কেন্দ্রে ২০০৯ সাল থেকে নিম্নলিখিত বিধানসভা কেন্দ্রগুলির সমন্বয়ে গঠিত:
২০০৪ সালে নিম্নলিখিত বিধানসভা কেন্দ্রগুলি মথুরাপুর লোকসভা কেন্দ্রের অন্তর্গত ছিল:
সাধারণ নির্বাচন, ১৯৬৮-২০১৯
বেশিরভাগ প্রতিযোগিতা ছিল বিভিন্ন ধরনের।তবে, কেবল বিজয়ী এবং রানারআপের নিচে উল্লেখ করা হয়েছে:
ফিলিপাইন বিশ্ববিদ্যালয়
ফিলিপাইন বিশ্ববিদ্যালয় (Pamantasan ng Pilipinas or Unibersidad ng Pilipinas  or Unibersidad ng Pilipinas) ফিলিপাইনের একটি রাষ্ট্রীয় বিশ্ববিদ্যালয় ব্যবস্থা। এটি দেশের জাতীয় বিশ্ববিদ্যালয়, প্রজাতন্ত্র আইন নং ৯৫০০ (২০০৮ সালের ইউপি চার্টার) দ্বারা একে প্রাতিষ্ঠানিক স্বায়ত্তশাসন প্রদান করা হয়।
মূলত ১৮ জুন, ১৯০৮ সালে মার্কিন ঔপনিবেশিক সরকার দ্বারা প্রতিষ্ঠিত, এটি "সাহিত্য, দর্শন, বিজ্ঞান ও শিল্পকলা এবং কারিগরি প্রশিক্ষণে যোগ্য শিক্ষার্থীদের "বয়স, লিঙ্গ, জাতীয়তা, ধর্মীয় বিশ্বাস এবং রাজনৈতিক সংশ্লিষ্টতা" নির্বিশেষে পেশাদারদের দেওয়া ১ম ফিলিপাইন আইনসভার ১৮৭০ নং আইনের অনুমোদনের মাধ্যমে প্রতিষ্ঠিত হয়েছিল।
ফিলিপাইন বিশ্ববিদ্যালয় পদ্ধতিতে ৮টি গঠনমূলক বিশ্ববিদ্যালয় রয়েছে: ইউপি ডিলিমান, যেটি পদ্ধতির ফ্ল্যাগশিপ বিশ্ববিদ্যালয় ইউনিভার্সিটি হিসেবে কাজ করে, আরো আছে ইউপি লস বানোস, ইউপি ম্যানিলা, ইউপি ভিসায়াস, ইউপি ওপেন ইউনিভার্সিটি, ইউপি মিন্দানাও, ইউপি বাগুইও এবং ইউপি সেবু যাদে ১৭টি ক্যাম্পাস রয়েছে।
স্লোকা (হায়দ্রাবাদ ওয়ালডর্ফ স্কুল)
হায়দরাবাদের স্টেইনার স্কুল, যা স্লোকা নামেও পরিচিত, শিক্ষা রেনেসাঁ ট্রাস্ট দ্বারা প্রতিষ্ঠিত একটি বিদ্যালয়।
ওয়াদি
ওয়াদি (আরবি: وادي) আরবি শব্দ যা উপত্যকা বুঝাতে ব্যবহৃত হয়। মরু অঞ্চলে হঠাৎ বৃষ্টিপাতের ফলে সাময়িক জলধারার সৃষ্টি হয়। এই জলধারার সাথে বালি, কাঁকর, কাদা প্রভৃতি কর্দমধারা রূপে প্রবাহিত হয়; কিন্তু খুব দ্রুত এই কর্দমধারার প্রবাহ বন্ধ হয়ে যায় ও নদীখাত শুষ্ক অবস্থায় পড়ে থাকে । মরু অঞ্চলে অবস্থিত এরকম শুষ্ক নদীখাতগুলি ওয়াদি নামে পরিচিত । উদাঃ আরবে ‘রাব-আল-খালি’ মরুভূমিতে ওয়াদি দেখা যায় ।
উৎপত্তি
সাধারনত পর্যাপ্ত বৃষ্টিপাতের অভাবে মরুভূমিগুলি সৃষ্টি হলেও মরু অঞ্চলগুলি কিন্তু একেবারেই বৃষ্টিহীন নয় । মাঝে মাঝেই মরু অঞ্চলে সামান্য বৃষ্টিপাত হয় (বাৎসরিক গড় বৃষ্টিপাত ২৫-৪৮ সেন্টিমিটার) । কিন্তু সেই বৃষ্টিপাত পরিমানে সামান্য হলেও তা স্বল্প সময়ের মধ্যে আকস্মিক ও মুষলধারে ঘটে । এর ফলে ঐ অঞ্চলে বেশকিছু বেগবান ও ক্ষণস্থায়ী জলধারার সৃষ্টি হয় । এই জলধারা ভূমির ঢাল অনুসারে প্রবাহিত হয়ে বালি, পলি, কাঁকর, সূক্ষ্ম শিলাচূর্ণ প্রভৃতি মিশে একটি কর্দম ধারা রূপে প্রবল বেগে নিচে নেমে আসে । কিন্তু প্রবাহপথে জলের দ্রুত অধঃগমন ও অধিক পরিমানে বাস্পীভবনের কারণে নদীখাতটি তাড়াতাড়ি শুকিয়ে গিয়ে ওয়াদি সৃষ্টি হয় ।
বৈশিষ্ট্যঃ ওয়াদি – র বৈশিষ্ট্যগুলি হলো নিম্নরূপ –
রকেট (দ্ব্যর্থতা নিরসন)
রকেট দ্বারা বুঝানো হতে পারেঃ
আরমিলুস
আরমিলুস (ארמילוס) (আরমিলোস ও আরমিলিউস নামেও উচ্চারিত হয়) হল মধ্যযুগীয় ইহুদি পরকালবিদ্যায় একজন খ্রিষ্টারি যে সমগ্র পৃথিবী দখল করবে, জেরুসালেমকে নিজের রাজধানী বানাবে এবং ইহুদি মশীহের হাতে পরাজয়ের আগ পর্যন্ত ইহুদি ধর্মে বিশ্বাসীদের উপর নিপিড়ন চালাতে থাকবে। ধর্মবিশ্বাস মতে তার পতন হবে মশীহের যুগে ইহুদি মশীহের বিজয়ের নিশানা।
সূত্র
আরমিলুসের উল্লেখ রয়েছে ইহুদি ধর্মের গ্রন্থ শেফের জেরুব্বাবেলে যা সম্ভবত খ্রিস্টাব্দ সপ্তম শতাব্দীতে লেখা হয়েছে বলে মনে করা হয়। আরমিলুসকে বাইজেন্টাইন সম্রাট হিরাক্লিয়াসের প্রতিচ্ছবি বলে মনে করা হয়, এবং এটা ভাবা হয় যে শেফের জেরুব্বাবেলে উল্লেখিত ঘটনাগুলো হিরাক্লিয়াসের বিরুদ্ধে ইহুদি বিদ্রোহের সাথে কাকতালীয়ভাবে সম্পর্কিত।
একাদশ শতাব্দীর মিদরাশ ভায়োশা ১৫১৯ সালে কনস্টান্টিনোপলে প্রথম প্রকাশিত হয়। এই বইটিতে আরমিলুসের সম্পর্কে কিছু বর্ণনা পাওয়া যায়।
ইহুদি বিশ্বকোষ অনুসারে, আরমিলুস হল "একজন রাজা যে পৃথিবীর শেষ সময়ে মশীহের বিরুদ্ধে দাঁড়াবে, এবং ইসরায়েলের উপর অনেক দূর্দশা নিয়ে আসার পরে মশীহের দ্বারা পরাজিত হবে।" তার ব্যাপারে মিদরাশ ভায়োশা, শেফের জেরুব্বাবেল এবং অন্যান্য গ্রন্থে লেখা রয়েছে। ইয়াজুজ ও মাজুজের ন্যায় সে একজন প্রতিপক্ষ, এবং কিছু ক্ষেত্রে তাকে তাদের মতই মনে করা হয়, কিন্তু ভিন্ন নামে। শেফের জেরুব্বাবেলে সে মাজুজদের জায়গা নিয়ে নেয় এবং মশীহ বেন যোষেফকে পরাজিত করে।
নাম
এই নামটি রোম শহরের প্রতিষ্ঠাতা রমুলাস অথবা জরাথুস্ট্রবাদের খল চরিত্র আহরিমানের (আংরা মাইন্যু) নাম থেকে আসতে পারে।
অবয়ব
মিদরাশ ভায়োশায় আরমিলুসকে কেশশূন্য মাথার, আংশিক পঙ্গু এবং আংশিক কুষ্ঠরোগে আক্রান্ত ব্যক্তি হিসেবে দেখানো হয়েছে।
ম্যাথু বেল
ম্যাথু ডেভিড বেল (Matthew Bell; জন্ম: ২৫ ফেব্রুয়ারি, ১৯৭৭) ডুনেডিন এলাকায় জন্মগ্রহণকারী সাবেক নিউজিল্যান্ডীয় আন্তর্জাতিক ক্রিকেটার। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৯৮ থেকে ২০০৮ সময়কালে নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।
প্রথম-শ্রেণীর ক্রিকেট
১৯৯৩-৯৪ মৌসুম থেকে ২০১০ সাল পর্যন্ত ম্যাথু বেলের প্রথম-শ্রেণীর খেলোয়াড়ী জীবন চলমান ছিল। ১৯৯৪ সাল থেকে ২০১০ সাল পর্যন্ত নিউজিল্যান্ডীয় ঘরোয়া ক্রিকেটে ওয়েলিংটনের পক্ষে খেলেছেন। শীর্ষসারির ব্যাটসম্যান ম্যাথু বেল নর্দার্ন ডিস্ট্রিক্টসের সদস্যরূপে অভিষেক পর্ব সম্পন্ন করেন। ১৯৯৪ সালের ঐ প্রথম-শ্রেণীর খেলায় হিট উইকেটে তিনি বিদেয় হন। নিজস্ব তৃতীয় মৌসুমে শতরানের ইনিংস খেলেন। ১৯৯৮ সালে ভারতের বিপক্ষে টেস্ট খেলার জন্যে বিবেচিত হন। পেটের পীড়ায় আন্তর্জাতিক অঙ্গনে ব্যাঘাত সৃষ্টি করে ও পুরো গ্রীষ্মে খেলার জগৎ থেকে বিরত ছিলেন।
তার খেলার ধরনে দল নির্বাচকমণ্ডলীর টনক নড়ে। ১৯৯৬ সালে সফররত জিম্বাবুয়ীয় একাদশের বিপক্ষে নিউজিল্যান্ডীয় একাদশের সদস্যরূপে খেলেন। এর ছয়দিন পর একই দলের বিপক্ষে নিউজিল্যান্ড একাডেমির প্রতিনিধিত্ব করে ৮৩ রান তুলেন। একাডেমি দলের সদস্যরূপে ১৯৯৭ সালের গ্রীষ্মে দক্ষিণ আফ্রিকা গমন করেন। দক্ষিণ আফ্রিকান একাডেমি দলের বিপক্ষে সিরিজের তৃতীয় ও সর্বশেষ চারদিনের খেলায় অর্ধ-শতক ও অপরাজিত ১০৫ রান তুলেন।
১৯৯৮ সালে নিউজিল্যান্ড এ দলের সদস্যরূপে অন্তর্ভুক্ত হন ও জিম্বাবুয়ে দলের মুখোমুখি হন। ৫০ রান তুলে এ-দলের ইনিংস বিজয়ে অবদান রাখেন। এরপর পাকিস্তানের বিপক্ষে করেন ৯১ রান। এরফলে, টেস্ট দলে খেলার জন্যে আমন্ত্রণবার্তা লাভ করেন।
শুরুরদিকে একদিনের খেলায় কম সফল হয়েছিলেন। তবে, ১৯৯৭-৯৮ মৌসুমে খেলায় বৈপ্লবিক উত্তরণ ঘটান। প্রথমে ওয়েলিংটনের পক্ষে ৪৩.৬৪ গড়ে ৬১১ রান তুলেন।
২০০১ সালে আন্তর্জাতিক পর্যায়ে নিউজিল্যান্ড দল থেকে বাদ পড়লে ওয়েলিংটনে চলে যান ও সেখানকার ঘরোয়া প্রতিযোগিতায় নিয়মিত রানের সন্ধান পান। উদ্বোধনী ব্যাটসম্যান হিসেবে ইতোমধ্যে নিজেকে প্রতিষ্ঠিত করে ফেলেন। ২০০৩-০৪ মৌসুমে ৪৫.৫৮ গড়ে ৭৭৫ রান তুলেন। ২০০৫-০৬ মৌসুমে ৪৬.০৭ গড়ে ৬৪৫ রান সংগ্রহ করেন। ২০০৭-০৮ মৌসুমের শুরুটা ছিল সেন্ট্রাল ডিস্ট্রিক্টসের বিপক্ষে খেলোয়াড়ী জীবনের ব্যক্তিগত সেরা ২৬৫ রানের মাধ্যমে। এরপর ক্যান্টারবারির বিপক্ষে অপরাজিত ১৮৮ রান তুলেন।
ক্রিকেটের দীর্ঘ সংস্করণে ম্যাথু বেল সর্বদাই দূর্দান্ত খেলেছিলেন। প্রথম-শ্রেণীর রেকর্ডের সাথে লিস্ট এ রেকর্ডও দারুণ ছিল। ২০০৫-০৬ মৌসুমে সেরা সময় অতিবাহিত করেন। ৩৩.৮৪ গড়ে ২০৩ রান তুলেন। এ সময়ে ওয়েলিংটন ফায়ারবার্ডসের পক্ষে খেলে ২০০০-০১ ও ২০০৩-০৪ মৌসুমের স্টেট চ্যাম্পিয়নশীপের শিরোপা জয়ের পাশাপাশি ২০০১-০২ মৌসুমে স্টেট শিল্ড জয় করে তার দল।
আন্তর্জাতিক ক্রিকেট
সমগ্র খেলোয়াড়ী জীবনে আঠারোটি টেস্ট ও সাতটিমাত্র একদিনের আন্তর্জাতিকে অংশগ্রহণ করেছেন ম্যাথু বেল। ২৬ ডিসেম্বর, ১৯৯৮ তারিখে ওয়েলিংটনে সফরকারী ভারত দলের বিপক্ষে টেস্ট ক্রিকেটে অভিষেক ঘটে তার। ২২ মার্চ, ২০০৮ তারিখে ন্যাপিয়ারে সফরকারী ইংল্যান্ড দলের বিপক্ষে সর্বশেষ টেস্টে অংশ নেন তিনি।
অক্টোবর, ১৯৯৮ সালে জিম্বাবুয়ের বিপক্ষে নিউজিল্যান্ডের সদস্যরূপে একদিনের আন্তর্জাতিকে ম্যাথু বেলের অভিষেক ঘটে। ২ রান সংগ্রহ করতে পেরেছিলেন তিনি। এরপর, বাংলাদেশের রাজধানী ঢাকায় শ্রীলঙ্কার বিপক্ষে ১৬ রান সংগ্রহ করেন। ২৬ ডিসেম্বর, ১৯৯৮ তারিখে নিজ শহর ওয়েলিংটনে সফরকারী ভারতের বিপক্ষে সিরিজের দ্বিতীয় টেস্টে অভিষেক পর্ব সম্পন্ন হয় তার। ভারতের প্রথম ইনিংসে শচীন তেন্ডুলকরের ক্যাচ তালুবন্দী করেন। এরপর ব্যাট হাতে ৪ ও ০ রান করেন। শীর্ষসারির ব্যাটসম্যান হিসেবে ব্যর্থতার স্বাক্ষর রাখা সত্ত্বেও স্বাগতিক নিউজিল্যান্ড দল চার উইকেটে জয়লাভ করে। তৃতীয় টেস্টের জন্যেও তাকে দলে রাখা হয়। প্রথম ইনিংসে দুই বল খেলে শূন্য রানে বিদেয় হন। এরপর দ্বিতীয় ইনিংসে অভিজ্ঞতাপুষ্ট ভারতীয় বোলিং আক্রমণ মোকাবেলা করে ২৫ রান তুলতে সক্ষম হন।
দক্ষিণ আফ্রিকার মুখোমুখি
দক্ষিণ আফ্রিকার বিপক্ষে একদিনের খেলায় অংশ নিয়ে ৩৭ রান করেন। এটিই ঐ বছরে দলের পক্ষে তার একমাত্র অংশগ্রহণ ছিল। ঐ বছরের শেষদিকে ইংল্যান্ড গমনার্থে নিউজিল্যান্ডের টেস্ট দলে অন্তর্ভুক্ত হন। ওল্ড ট্রাফোর্ডে সিরিজের তৃতীয় টেস্টে ৮৩ রান তুলেন।
১৯৯৯-২০০০ মৌসুমে ভারত গমনে তাকে নিউজিল্যান্ড দলে রাখা হয়। সিরিজের প্রথম দুই টেস্টে অংশগ্রহণ করলেও উল্লেখযোগ্য রানের সন্ধান পাননি। দল থেকে বাদ পড়ার পর পুনরায় দলে ফিরে আসেন। মার্চ, ২০০১ সালে পাকিস্তানের বিপক্ষে সিরিজের দ্বিতীয় টেস্টে অংশ নিয়ে ৭৫ রান সংগ্রহ করেন। নিজস্ব প্রথম শতরানের কল্যাণে তৃতীয় টেস্টে পাকিস্তানের বিপক্ষে নিউজিল্যান্ড দল জয় পায় ও সিরিজ ১-১ ব্যবধানে ড্র হয়।
এপ্রিল, ২০০১ সালে শ্রীলঙ্কার বিপক্ষে আরও চারটি একদিনের আন্তর্জাতিকে অংশ নেন। প্রথম তিনটি খেলায় এক অঙ্কের রান তুলেন। এরপর, চতুর্থ ওডিআইয়ে ৬৬ রান তুলতে সমর্থ হন। এরপর থেকে আর তাকে একদিনের দলে খেলার জন্য বিবেচনানয় আনা হয়নি।
জাতীয় দলে প্রত্যাবর্তন
২০০৪-০৫ মৌসুমে দক্ষিণ আফ্রিকা সফরে নিউজিল্যান্ড এ-দলের সদস্যরূপে তাকে দলে রাখা হয়। তিনটি প্রথম-শ্রেণীর খেলায় অংশ নিয়ে পাঁচ ইনিংসে মাত্র ৪৩ রান তুলেন। তবে, এ সফরে একদিনের খেলাগুলো বেশ ভালোভাবে উপভোগ করেছিলেন। তিনটি খেলার মধ্যে দুইটিতে অর্ধ-শতক করেন। ৩৫.০০ গড়ে রান পেয়েছিলেন তিনি।
অবসর
২০১৪ সালে ওয়েস্ট ইন্ডিজ সফরকে ঘিরে জ্যাকব ওরামের সাথে তাকেও নিউজিল্যান্ড মহিলা ক্রিকেট দলের সহকারী কোচের দায়িত্ব পালনের কথা ঘোষণা করা হয়। ক্রিকেট খেলা থেকে অবসর গ্রহণের পর ২০১৫ সালে হোয়াইট ফার্নসের সহকারী কোচের দায়িত্ব পালন করেছেন।
ঘোষ মূর্ধন্য নাসিক্যধ্বনি
ঘোষ মূর্ধন্য নাসিক্যধ্বনি বা ঘোষ মূর্ধন্য নাসিক্য ব্যঞ্জনধ্বনি এক ধরনের ব্যঞ্জনধ্বনি। এই ব্যঞ্জনধ্বনিটি বিশ্বের অনেকগুলো কথ্য ভাষায় স্বনিম হিসাবে ব্যবহার করা হয়। আন্তর্জাতিক ধ্বনিমূলক বর্ণমালায় এই ধ্বনির প্রতীক হল ,
অন্যান্য মূর্ধন্য ব্যঞ্জনধ্বনির মত এই ধ্বনির আধ্বব প্রতীক সংশিষ্ট দন্তমূলীয় ধ্বনির প্রতীকে নিচের দিকে ডানদিকে প্রসারিত করে চিহ্নিত করা হয়। আধুনিক বাংলায় এই ধ্বনির ব্যবহার না থাকলেও আদি বাংলায় এই ধ্বনির ব্যবহার ছিল এবং ণ বর্ণ দিয়ে এটি চিহ্নিত করা হতো। বর্তমানে ণ বর্ণের উচ্চারণ দন্ত ন ধ্বনির সমান।
এএফসি এশিয়ান কাপের রেকর্ড এবং পরিসংখ্যান
এটি এএফসি এশিয়ান কাপের রেকর্ড এবং পরিসংখ্যানের একটি তালিকা।
প্রতি প্রতিযোগিতার সাধারণ পরিসংখ্যান
উৎস:
সামগ্রিক দলীয় রেকর্ড (১৯৫৬-২০১৯)
এই র‍্যাঙ্কিংয়ে প্রতিটি জয়ের জন্য ৩ পয়েন্ট, ড্রয়ের জন্য ১ এবং হারের জন্য ০ পয়েন্ট দেওয়া হয়। ফুটবলের পরিসংখ্যানগত নিয়ম অনুসারে অতিরিক্ত সময়ে নির্ধারিত ম্যাচগুলিকে জয় এবং পরাজয় হিসাবে গণ্য করা হয়, অপরদিকে পেনাল্টি শুট-আউট দ্বারা নির্ধারিত ম্যাচগুলিকে ড্র হিসাবে গণনা করা হয়। দলগুলিকে মোট পয়েন্ট দ্বারা র‍্যাঙ্ক করা হয়, তারপরে গোল পার্থক্য, তারপরে করা গোলের ভিত্তিতে।
Comprehensive team results by tournament
প্রতিটি টুর্নামেন্টের চূড়ান্তপর্বে দলের সংখ্যা দেখানো হয়েছে (বন্ধনীতে)।
সঙ্কোচের বিহ্বলতা
সঙ্কোচের বিহ্বলতা (সঙ্কোচের বিহ্বলতা নিজেরে অপমান) একটি রবীন্দ্রসঙ্গীত। এই কালজয়ী  গানটির রচয়িতা হলেন বিশ্বকবি রবীন্দ্রনাথ ঠাকুর। এটি একটি বাংলা দেশাত্মবোধক গান। এটি  পৌষ, ১৩৩৬ বঙ্গাব্দে (১৯৩০ খ্রীষ্টাব্দ) রচিত।
গানের কথা
সঙ্কোচের বিহ্বলতা নিজেরে অপমান,
সঙ্কটের কল্পনাতে হোয়ো না ম্রিয়মাণ।
মুক্ত করো ভয়, আপনা মাঝে শক্তি ধরো, নিজেরে করো জয়।
দুর্বলেরে রক্ষা করো, দুর্জনেরে হানো,
নিজেরে দীন নিঃসহায় যেন কভু না জানো।
মুক্ত করো ভয়, নিজের ’পরে করিতে ভর না রেখো সংশয়।
ধর্ম যবে শঙ্খরবে করিবে আহ্বান
নীরব হয়ে, নম্র হয়ে, পণ করিয়ো প্রাণ।
মুক্ত করো ভয়, দুরূহ কাজে নিজেরই দিয়ো কঠিন পরিচয়॥
মন্তব্য
এই গানটির প্রসঙ্গে শান্তিদেব ঘোষ স্মৃতিচারণ করেছেন তাঁর ‘রবীন্দ্রসঙ্গীত’ গ্রন্থে:
"১৩৩৭ সালে গুরুদেব জাপানি যুযুৎসু-পালোয়ান টাকাগাকীকে শান্তিনিকেতনে আনিয়ে যুযুৎসুশিক্ষার প্রবর্তন করেন। এই বিষয়ে দেশবাসীকে উৎসাহিত করবার জন্যে নানা স্থানে প্রদর্শনীরও ব্যবস্থা করিয়েছিলেন। এই সব প্রদর্শনীরই উদ্বোধন সংগীতরূপে রচিত হয় “সংকোচের বিহ্বলতা নিজেরে অপমান”; গানটি প্রথম গাওয়া হয় ১৩৩৮ সালে কলকাতার ‘নিউ এম্পায়ার’ রঙ্গমঞ্চে।"
গালে (শ্রীলঙ্কা)
গ্যালের অন্যান্য বিশিষ্ট ল্যান্ডমার্কের মধ্যে রয়েছে শহরের প্রাকৃতিক পোতাশ্রয়, ন্যাশনাল মেরিটাইম মিউজিয়াম, জেসুইট পাদ্রিদের দ্বারা প্রতিষ্ঠিত সেন্ট মেরি'স ক্যাথেড্রাল, দ্বীপের অন্যতম প্রধান শিব মন্দির এবং ঐতিহাসিক বিলাসবহুল হোটেল আমঙ্গল্লা।২৬ ডিসেম্বর ২০০৪ তারিখে ইন্দোনেশিয়ার উপকূল থেকে হাজার মাইল দূরে ভারত মহাসাগরে উদ্ভূত ধ্বংসাত্মক সুনামীতে শহরটি ব্যাপকভাবে আক্রান্ত হয়। কেবলমাত্র এ শহর থেকেই হাজার হাজার লোক মৃত্যুবরণ করে। কেউ কেউ শহরটিকে ক্রিকেটের স্বর্গভূমিও বলে থাকে। গালে শহরেই গালে আন্তর্জাতিক স্টেডিয়াম অবস্থিত। পৃথিবীর অন্যতম দর্শনীয় ও ছবিসদৃশ্য স্টেডিয়ামটি বিশ্বের সবচেয়ে মনোরম ক্রিকেট মাঠ হিসেবে বিবেচিত হয়। এই মাঠটিও সুনামিতে মারাত্মকভাবে ক্ষতিগ্রস্ত হয়। পরবর্তীতে মাঠটি পুনর্নির্মাণ করা হয় এবং ১৮ ডিসেম্বর ২০০৭ তারিখে সেখানে টেস্ট ম্যাচ পুনরায় শুরু হয়।
গালের গুরুত্বপূর্ণ প্রাকৃতিক ভৌগোলিক বৈশিষ্ট্যগুলির মধ্যে রয়েছে উনাওয়াতুনার রুমাসালা, একটি বড় ঢিবির মতো পাহাড় যা গালে হারবারের পূর্ব দিকের প্রতিরক্ষামূলক বাধা তৈরি করে। স্থানীয় ঐতিহ্য এই পাহাড়টিকে রামায়ণের কিছু ঘটনার সাথে যুক্ত করে, যা মহান হিন্দু মহাকাব্যগুলির মধ্যে একটি। এই এলাকার প্রধান নদী হল জিন গঙ্গা, যা গোঙ্গালা কান্দা থেকে শুরু হয়, নেলুওয়া, নাগোদা, বাদ্দেগামা, থেলিকাদা এবং ওয়াকওয়েলার মতো গ্রামগুলি অতিক্রম করে এবং গিন্টোটায় সমুদ্রে পৌঁছে। নদীটি ওয়াকওয়েলা ব্রিজ দ্বারা ওয়াকওয়েলায় সেতু করা হয়েছে।
ব্যুৎপত্তি
<templatestyles src="Module:Infobox/styles.css">
গল প্রাচীনকালে গিমহাথিথা নামে পরিচিত ছিল। শব্দটি ধ্রুপদী সিংহলী শব্দ থেকে উদ্ভূত বলে মনে করা হয় যার অর্থ "জিন নদীর কাছে বন্দর"। এটা বিশ্বাস করা হয় যে দ্বীপের প্রত্যন্ত অঞ্চল থেকে দীর্ঘ ধীর যাত্রার পর এই এলাকায় আশ্রয় নেওয়া গরুর গাড়ির সংখ্যার ফলে মাতৃভাষায় এই শহরটির নাম গাল্লা হয়েছে। সিংহলি ভাষায় গালা মানে যেখানে গবাদি পশু একসাথে পালন করা হয়; তাই গালের সিংহলি নাম, ගාල්ල, গালা থেকে এর উৎপত্তি। আরেকটি তত্ত্ব হল গ্যালে শব্দটি ল্যাটিন শব্দ গ্যালাস থেকে এসেছে, যার অর্থ ' মোরগ '। ডাচরা গালের প্রতীক হিসেবে মোরগ ব্যবহার করত, যদিও সম্ভবত শব্দটি এসেছে পর্তুগিজ গ্যালো (মোরগ) থেকে।
ইতিহাস
থাম্ব| [[ওলন্দাজ ইস্ট ইন্ডিয়া কোম্পানি|ডাচ ইস্ট ইন্ডিয়া কোম্পানি/ইউনাইটেড ইস্ট ইন্ডিজ কোম্পানি (ভিওসি) এর একজন ইস্ট ইন্ডিয়াম্যানের প্রতিরূপ।]] জেমস এমারসন টেনেন্টের মতে, গল ছিল তার্শিশের প্রাচীন সমুদ্রবন্দর, যেখান থেকে রাজা সলোমন হাতির দাঁত, ময়ূর এবং অন্যান্য মূল্যবান জিনিসপত্র সংগ্রহ করতেন। দারুচিনি ১৪০০ খ্রিস্টপূর্বাব্দের প্রথম দিকে শ্রীলঙ্কা থেকে রপ্তানি করা হয়েছিল এবং শব্দের মূল হিব্রু হওয়ায়, গালে মশলার জন্য একটি প্রধান উদ্যোক্তা হতে পারে। বাম|থাম্ব| ওয়েসলিয়ান মেথডিস্ট চ্যাপেল, ১৮৬৮ থাম্ব|১৭৫৪ সালে গ্যালে বন্দর প্রাচীন গ্রিক এবং রোমান ভূগোলবিদরা গ্যালে সম্পর্কে জানতেন, যাকে তারা কেপ অফ বার্ডস বলে থাকতে পারে। টলেমি বন্দর সম্পর্কেও জানতেন যা তিনি ওডোকা নামে উল্লেখ করেছিলেন। মরোক্কোর পর্যটক ইবনে বতুতা ১৩৪২ সালে গালে (বা কালি নামে পরিচিত) পরিদর্শন করেন। ১২ এবং ১৩ শতকের সময়, উত্তর থেকে তামিল সেনাবাহিনী থেকে পালিয়ে আসা সিংহলি উদ্বাস্তুরা গালে এবং অন্যান্য আশেপাশের এলাকায় বসতি স্থাপন করতে শুরু করে।
দেশে পশ্চিমা শাসনের অনেক আগে থেকেই গল একটি বিশিষ্ট সমুদ্রবন্দর ছিল। পারস্য, আরব, গ্রীক, রোমান, মালয়, ভারতীয় এবং চীনারা গালের বন্দর দিয়ে ব্যবসা করত। ১৪১১ সালে গালে ত্রিভাষিক শিলালিপি নির্মাণ করা হয়েছিল। এটি হচ্ছে চীনা, তামিল এবং ফার্সি এই তিনটি ভাষায় একটি পাথরের ট্যাবলেট শিলালিপি। চীনা অ্যাডমিরাল ঝেং হে -এর দ্বিতীয় সিলন সফরের স্মরণে এটি নির্মাণ করা হয়েছিল। ১৫০২ সালে লরেনকো দে আলমেদার নেতৃত্বে পর্তুগিজ জাহাজের একটি ছোট বহর মালদ্বীপে যাওয়ার পথে একটি ঝড়ের কবলে পড়ে। রাজা কলম্বোর কাছাকাছি কোটেতে বসবাস করছেন বুঝতে পেরে, লরেঙ্কো গালে কিছুক্ষণ থামার পর সেখানে চলে যান।
১৬৪০ সালে, পর্তুগিজরা ডাচ ইস্ট ইন্ডিয়া কোম্পানির কাছে আত্মসমর্পণ করতে বাধ্য হয়। ১৬৬৩ সালে ডাচরা বর্তমান দুর্গটি তৈরি করে। তারা একটি সুদৃঢ় গ্রানাইট প্রাচীর এবং তিনটি বুরুজ নির্মাণ করেছিল যা "সূর্য", "চাঁদ" এবং "তারকা" নামে পরিচিত।
ব্রিটিশরা ১৭৯৬ সালে ডাচদের কাছ থেকে দেশটি দখল করার পর, তারা দুর্গটিকে অপরিবর্তিত রাখে এবং এটিকে জেলার প্রশাসনিক কেন্দ্র হিসাবে ব্যবহার করে।
জলবায়ু
গালের জলবায়ু ক্রান্তীয় অতিবৃষ্টি অরণ্য প্রকৃতির। শহরটিতে সত্যিকার অর্থে কোন শুষ্ক মৌসুম নেই, যদিও জানুয়ারি এবং ফেব্রুয়ারি মাসে লক্ষণীয়ভাবে শুষ্ক থাকে। এই ধরনের জলবায়ু সহ অনেক শহরের সাথে সাধারণ হিসাবে সারা বছর ধরে তাপমাত্রা সামান্য পরিবর্তন দেখায়। বছর জুড়ে গড় তাপমাত্রা প্রায় -এর কাছাকাছি থাকে।
ওয়ার্ড
গ্যালের বিশটি ওয়ার্ড রয়েছে:
প্রাশাসন
গালে মিউনিসিপ্যাল কাউন্সিল ১৮৬৫ সালের মিউনিসিপ্যালিটিস অর্ডিন্যান্সের অধীনে প্রতিষ্ঠিত গ্যালে শহরকে পরিচালনা করে। তখন এটি ছিল দেশের তৃতীয় পৌরসভা। শহরের প্রথম মেয়র বিজয়ানন্দ দহনায়েক ১৯৩৯ সালে নিযুক্ত হন। পরে তিনি সিলনের পঞ্চম প্রধানমন্ত্রী হন।
সর্বশেষ নিযুক্ত মেয়র ছিলেন মেথসিরি ডি সিলভা। তিনি ২০০৯ থেকে ২০১৬ পর্যন্ত দায়িত্ব পালন করেছিলেন। গল প্রশাসন কর্তৃক শহরটির মেয়র ব্যবস্থাকে ভেঙে দেওয়া হয়েছে, বর্তমানে শহরটি একজন কমিশনার দ্বারা পরিচালিত হয়েছে। শহরের প্রধান দৃষ্টিভঙ্গি হল "গ্যালে মিউনিসিপ্যাল কাউন্সিলকে কর প্রদানকারী নাগরিকদের তুলনামূলকভাবে বর্ধিত ইউটিলিটি পরিষেবা সরবরাহের মাধ্যমে মধ্যপন্থী শহরের বিনির্মান"। অন্য দৃষ্টিভঙ্গি হ'ল গালেকে "গ্রিন সিটি-গ্রিন গালে" হিসাবে ব্র্যান্ড করা যাতে একটি পরিষ্কার সবুজ ছাউনি সহ গলকে শ্রীলঙ্কার শীতল এবং স্বাস্থ্যকর উপকূলীয় শহরগুলির মধ্যে একটি হিসাবে তৈরি করা এবং প্রচার করা।
জনসংখ্যা
শ্রীলঙ্কার মান অনুসারে গ্যালে একটি বিশাল শহর। এর জনসংখ্যা ১০১,৭৪৯ জাদের অধিকাংশই সিংহলি জাতিসত্তার। এখানে শ্রীলঙ্কার মুর (মুসলিম) দের একটি বিশাল জনসংখ্যা রয়েছে। তারা যারা আরব বণিকদের বংশধর। তাররা বিশেষ করে দুর্গ এলাকায় বাস করে। গালে প্রাচীন বন্দরে বসতি স্থাপন করে তারা সিংহলী ও শ্রীলঙ্কান তামিল নারীদের বিয়ে করেছিল। গল তার বিদেশী জনসংখ্যার জন্যও উল্লেখযোগ্য। তাদের মধ্যে বাসিন্দা এবং ছুটি কাটানোর বাড়ি উভইয়েরই মালিক রয়েছে।
সরকারী পরিসংখ্যান.lk
বিশ্ববিদ্যালয়গুলো
ডান|থাম্ব| প্রকৌশল অনুষদ, গালে রুহুনা বিশ্ববিদ্যালয়ের তিনটি প্রধান অনুষদ গালে অবস্থিত। প্রকৌশল অনুষদ হাপুগালায় অবস্থিত। যা শহরের কেন্দ্র থেকে প্রায় ৬ কিমি. দূরে অবস্থিত। মেডিসিন অনুষদ কারাপিটিয়া টিচিং হাসপাতালের কাছে কারাপিটিয়াতে অবস্থিত। রুহুনা বিশ্ববিদ্যালয়ের অ্যালাইড হেলথ সায়েন্সেস অনুষদটি শহরের সীমানায় উলুইতিকে অবস্থিত। শ্রীলঙ্কার ওপেন ইউনিভার্সিটির একটি অধ্যয়ন কেন্দ্রও লাবুডুয়া জংশনে গালে অবস্থিত।
পরিবহন
ডান|থাম্ব| দক্ষিণ এক্সপ্রেসওয়ে থাম্ব|গালে রেলওয়ে স্টেশন গালে শ্রীলঙ্কা রেলওয়ের উপকূলীয় লাইন দ্বারা পরিবেশিত হয় এবং কলম্বো এবং মাতারার সাথে রেলপথে সংযুক্ত। গালে রেলওয়ে স্টেশন লাইনের একটি প্রধান স্টেশন এবং লাইনের পশ্চিম- এবং দক্ষিণ-উপকূল অংশের মিলনস্থল হিসেবে কাজ করে। সাধারণত গল রোড নামে পরিচিত এ২ হাইওয়ে শহরের মধ্য দিয়ে চলে এবং পশ্চিম-উপকূল অংশ দ্বারা কলম্বো এবং দক্ষিণ-উপকূল অংশ দ্বারা হাম্বানথোটা পর্যন্ত সংযোগ স্থাপন করে। সাউদার্ন এক্সপ্রেসওয়ে, শ্রীলঙ্কার প্রথম ই ক্লাস হাইওয়ে, শ্রীলঙ্কার রাজধানী কলম্বোকে গলের সাথে সংযুক্ত করে এবং বর্তমানে নিয়মিত এ ২ হাইওয়ে দ্বারা গৃহীত তিন ঘন্টা থেকে এক ঘন্টা ভ্রমণের জন্য ব্যয় করা সময় কমিয়ে দেয়।
যমজ শহর
গ্যালের শহরটি এর সাথে যুগল:
আর-রাদি
আবুল আব্বাস মুহাম্মদ ইবনে জাফর আল মুকতাদির (أبو العباس محمد بن جعفر المقتدر) (৯০৭ – ২৩ ডিসেম্বর ৯৪০) (আর রাদি বিল্লাহ (الراضي بالله, "Content with God") নামে পরিচিত) ছিলেন ২০তম আব্বাসীয় খলিফা। ৯৩৪ থেকে ৯৪০ খ্রিষ্টাব্দে মৃত্যুর আগ পর্যন্ত তিনি খলিফার পদে আসীন ছিলেন। ৯৪০ সালের ২৩ ডিসেম্বর ৩১ বছর বয়সে তিনি মারা যান। তার রাজত্বকাল খলিফার রাজনৈতিক শক্তির সমাপ্তি এবং সামরিক শক্তিধর দের উত্থান চিহ্নিত করে, যারা আমির আল-উমারা খেতাবের জন্য প্রতিদ্বন্দ্বিতা করেছিল।
প্রারম্ভিক জীবন
ভবিষ্যৎ আল-রাদি ২০ ডিসেম্বর ৯০৯ সালে খলিফা আল-মুকতাদির (রাজত্ব. ৯০৮-৯৩২) এবং জালুম নামে একজন গ্রিক বংশোদ্ভূত ক্রীতদাস উপপত্নীর ঘরে জন্মগ্রহণ করেন। চার বছর বয়সে তিনি মিশর ও মাগরেবের নামমাত্র গভর্নরপদ লাভ করেন এবং কমান্ডার-ইন-চিফ মু'নিস আল-মুজাফফরের সাথে মিশরে প্রেরণ করা হয়, যিনি তার গৃহশিক্ষক হন।
৯২৭ সালে মু'নিস ও আল-মুকতাদির যখন অসুস্থ হন, তখন আবু'ল আব্বাস এবং উজির ইবনে মুকলা তার পিতা ও ক্ষমতাশালী প্রধান সেনাপতির মধ্যে মধ্যস্থতা করার চেষ্টা করেন, কিন্তু কোন লাভ হয়নি। ৯৩০ সালে আবুল আব্বাস তার বাবার কাছ থেকে সিরিয়ার উপর গভর্নরপদ গ্রহণ করেন, যদিও তিনি বাগদাদে ছিলেন, শহরের মুহারিম কোয়ার্টারে তার প্রাসাদে বসবাস করেন। পরের বছর গুজব ছড়িয়ে পড়ে যে মু'নিস আবু'ল-আব্বাসকে অপহরণ করতে চায়, তাকে সিরিয়ায় নিয়ে যেতে এবং সেখানে খলিফা ঘোষণা করতে চেয়েছিল। এতে আল-মুকতাদির শঙ্কিত হয়ে পড়েছিলেন, যিনি তার ছেলেকে ক্যালিফাল প্রাসাদে তাঁর সাথে বসবাস করতে নিয়ে এসেছিলেন।
৯৩২ সালে যখন তার পিতা নিহত হন, তখন আবুল আব্বাসকে উত্তরাধিকারী হিসেবে প্রস্তাব করা হয়, কিন্তু শেষ পর্যন্ত তার চাচা আল-কাহিরকে (রাজত্ব. ৯৩২-৯৩৪) বেছে নেওয়া হয়। আবু'ল-আব্বাসকে বিপজ্জনক প্রতিদ্বন্দ্বী হিসেবে কারাগারে বন্দী করা হয় এবং তার সম্পত্তি বাজেয়াপ্ত করা হয়। তিনি আল-কাহিরের নজরবন্দী ছিলেন, কাহিরে বিদায় হলে এবং তিনি সিংহাসনে আরোহণ করেন (২৪ এপ্রিল ৯৩৪)।
খিলাফাত
সমসাময়িক ইতিহাসবিদ আল-মাসুদি তাকে চেহারায় আনন্দদায়ক বলে বর্ণনা করেছেন, প্রচুর পরিমাণে সুগন্ধি ব্যবহার করতেন, এবং উদার প্রকৃতির, তিনি তার সভাসদদের দেওয়া জাঁকজমকপূর্ণ উপহারের জন্য উল্লেখযোগ্য। আল-মাসুদির মতে, খলিফা "অতীতের লোকদের এবং অন্যান্য বিষয়ে কথা বলতে উপভোগ করতেন এবং পণ্ডিত ও জ্ঞানী খুঁজে বের করতেন এবং প্রায়শই তাদের তাঁর উপস্থিতিতে ডেকে আনতেন এবং তাদের উপর তাঁর উদারতার দেখাতেন"। তিনি আল-কাহিরের নরম স্বভাবের ছিলেন, তিনি নামমাত্র শাসক হয়ে ওঠেন, আর উচ্চাভিলাষী লোকেরা রাজ্যে কর্তৃত্ব দখল করে।
বিশিষ্ট প্রাক্তন উজির আলী ইবনে ইসা আল-জারাহ তার বয়স বাড়ার কারণে অফিসে পুনরায় নিয়োগ পেতে অস্বীকার করার পর, ইবনে মুকলা, যিনি আল-কাহিরের বিরুদ্ধে ষড়যন্ত্রের নেতৃত্ব দিয়েছিলেন, এই পদটি পান। তবে রাজত্বের প্রথম মাসগুলোতে মুহাম্মদ ইবনে ইয়াকুব ৯৩৫ সালের এপ্রিল মাসে তার পতনের আগ পর্যন্ত আদালতের সবচেয়ে ক্ষমতাশালী সদস্য ছিলেন; তারপর ইবনে মুকলা সত্যিকার অর্থে প্রশাসনের নিয়ন্ত্রণ লাভ করেন। ৯৩৫ সালে, কিছু হানবালি ধর্মান্ধদের আচরণের কারণে সরকার বাগদাদের অস্থিরতা মোকাবেলায় ব্যবস্থা নিতে বাধ্য হয়। জনপ্রিয়দের অনুভূতি দ্বারা সমর্থিত হয়ে, তারা রাস্তায় লোকদের বাধা দেয়, ব্যক্তিগত বাসস্থানে অবস্থান করতে বাধ্য করে, যেখানেই মদের পাত্র পাওয়া যায় তা খালি করে, বাদ্যযন্ত্র ভেঙে দেয় এবং মহিলা গায়কদের সাথে দুর্ব্যবহার করে, বাণিজ্যের বিশদে ছড়িয়ে পড়ে, তাদের আশ'আরি প্রতিদ্বন্দ্বীদের মারধর করে, এবং সাধারণত যে কেউ ইসলামিক আইন এবং রীতিনীতির কঠোর ব্যাখ্যার বিরুদ্ধে সীমালঙ্ঘন করে তাদের বিরুদ্ধে স্বেচ্ছাচারী ভাবে কাজ করে।
এই সময়ের মধ্যে, খিলাফতের সবচেয়ে বড় হুমকি ছিল আঞ্চলিক গভর্নরদের ক্রমবর্ধমান স্বাধীনতা, যারা আব্বাসীয় আদালতে অভ্যন্তরীণ ঝগড়ার সুযোগ নিয়ে তাদের প্রদেশের উপর তাদের নিজস্ব নিয়ন্ত্রণ জোরদার করেছিল এবং বাগদাদের কারণে কর বন্ধ করে দিয়েছিল, যার ফলে কেন্দ্রীয় সরকার পঙ্গু হয়ে গিয়েছিল। ইবনে মুকলা সামরিক বাহিনীর মাধ্যমে প্রতিবেশী প্রদেশগুলির উপর তার নিয়ন্ত্রণ পুনরায় প্রতিষ্ঠিত করার সংকল্প নেন এবং হামদানিদ নিয়ন্ত্রিত জাজিরাকে তার প্রথম লক্ষ্য হিসেবে বেছে নেন: ৯৩৫ সালে তিনি একটি প্রচারণা শুরু করেন যা হামদানিদ রাজধানী মসুল দখল করে, কিন্তু তিনি বাগদাদে ফিরে যেতে বাধ্য হন। ৯৩৬ সালে ওয়াসিতের বিদ্রোহী গভর্নর মুহাম্মদ ইবনে রা'ইকের বিরুদ্ধে একটি প্রচারণা শুরু করার আরেকটি প্রচেষ্টা শুরু করতেব্যর্থ হয়। ক্রমবর্ধমান আর্থিক সংকট মোকাবেলায় তার ব্যর্থতার সাথে সাথে, এই শেষ বিপর্যয় ইবনে মুকলাএর পতনের দিকে পরিচালিত করে। ৯৩৬ সালের এপ্রিল মাসে ইবনে মুকলাকে মুহাম্মদ ইবনে ইয়াকুবের ভাই আল-মুজফফর গ্রেপ্তার করেন, যিনি আল-রাদিকে তাকে উজির পদ থেকে বরখাস্ত করতে বাধ্য করেন।
ইবনে মুকলাকে বরখাস্ত করা আব্বাসীয় খলিফাদের স্বাধীনতার সমাপ্তি চিহ্নিত করে, কারণ এর কিছুদিন পরেই আল-রাদি ইবনে রা'ইককে আমির আল-উমরার ("কমান্ডারদের কমান্ডার") নতুন পদে নিয়োগ দেন, যা খিলাফতের অবশিষ্ট অংশের প্রকৃত শাসক হয়ে ওঠে। খলিফা শুধুমাত্র বাগদাদ এবং এর তাৎক্ষণিক পরিবেশের নিয়ন্ত্রণ বজায় রেখেছিলেন, যখন সমস্ত সরকারী বিষয় ইবনে রা'ইক এবং তার সচিবের হাতে চলে যায়। এমনকি শুক্রবারের নামাজের খুতবায় খলিফার পাশাপাশি আমির আল-উমরার নামও স্মরণ করা হয়।
এবং তবুও, এই সমস্ত কিছুর সাথে তিনি কেবল অন্যের নির্ভরশীল ছিলেন। ওয়াসিরের ছায়া ছাড়আ, তার সামান্য অবশিষ্ট ছিল। বিদেশেও, এমনকি কম: ধনী পূর্ব রাজ্যগুলো চলে গেছে, বারবার আফ্রিকা এবং মিশর, সিরিয়া এবং মেসোপটেমিয়ার বৃহত্তর অংশের সাথে; মসুল স্বাধীন ছিল; উপদ্বীপীয় আরব কার্মাথিয়ান এবং স্থানীয় প্রধানদের দ্বারা নিয়ন্ত্রিত হয়েছিল; এমনকি বসরা এবং ওয়াসিতও বিদ্রোহ শুরু হয়। 'গ্রীক' (বাইজেন্টাইন সাম্রাজ্য) এর অগ্রগতি শুধুমাত্র সাহসী হামদানিদ রাজকুমার দ্বারা স্থগিত ছিল যাকে প্রাপ্যভাবে সাইফ আল-দৌলা ' বা জাতির তলোয়ার' নাম দেওয়া হয়েছিল।
লাহোর আন্তর্জাতিক বইমেলা
লাহোর আন্তর্জাতিক বইমেলা হচ্ছে পাকিস্তানের দ্বিতীয় বৃহত্তম বইমেলা। মেলাটি বার্ষিকভাবে অনুষ্ঠিত হয় লাহোরের জোহর টাউনের এক্সপো সেন্টারে যেখানে প্রচুর বইপ্রেমী ভিড় করেন। লাহোর শহরের একটি অন্যতম গুরুত্বপূর্ণ অনুষ্ঠান হচ্ছে এই মেলা।
পাকিস্তানের লাহোর শহরটি একটি গুরুত্বপূর্ণ সাংস্কৃতিক কেন্দ্র হিসেবে পরিগণিত। প্রায় ১৫০টির বেশি স্টল থাকে এই বইমেলাতে যেখানে দেশী বিদেশী সব ধরনের বই পাওয়া যায়।
কাদের খান
কাদের খান (২২ অক্টোবর ১৯৩৫ - ৩১ ডিসেম্বর ২০১৮) একজন ভারতীয় চলচ্চিত্র অভিনেতা, কমেডিয়ান, চিত্রনাট্য এবং সংলাপ লেখক এবং পরিচালক। তিনি বোম্বে বিশ্ববিদ্যালয় কর্তৃক স্বীকৃত ইসমাইল ইউসুফ কলেজ হতে স্নাতক সম্পন্ন করেন। চলচ্চিত্র শিল্পে ঢুকার পূর্বে (১৯৭০-৭৫) তিনি মুম্বাইয়ে অবস্থিত এম. এইচ. সাবু সিদ্দিক কলেজ অব ইঞ্জিনিয়ারিং এ পুরকৌশলের একজন অধ্যাপক ছিলেন।
ব্যক্তিগত জীবন
কাদের খান ১৯৩৫ সালের ২২ অক্টোবর আফগানিস্তানের কাবুলে জন্মগ্রহণ করেন। তিনি পশতুন বংশোদ্ভুত। তিনি আব্দুল রেহমানের পুত্র, যিনি কান্দাহারের বাসিন্দা এবং তার মাতা ইকবাল বেগম ছিলেন বর্তমান পাকিস্তানের বেলুচিস্তান প্রদেশের পিশিন জেলার অধিবাসী। তার তিন ভাই, শামস উর রেহমান, ফজল রেহমান এবং হাবিব উর রেহমান, তারা সবাই কাদের খানের জন্মের পূর্বে মারা যান।
এক বছর বয়সে, তার পরিবার বোম্বে স্থানান্তরিত হন এবং তারা কামাথিপুরা নামক একটি অপরাধপ্রবণ স্থানে বসবাস শুরু করেন। তিনি প্রথমে একটি স্থানীয় মিউনিসিপ্যাল স্কুলে এবং পরবর্তীতে ইসমাইল ইউসুফ কলেজে অধ্যয়ন করেন। এরপর তিনি ইনিস্টিটিউশন অব ইঞ্জিনিয়ার্স (ভারত) থেকে পুরকৌশল এর উপর মাস্টার্স ডিপ্লোমা ইন ইঞ্জিনিয়ারিং (MIE) সম্পন্ন করেন। ১৯৭০ থেকে ১৯৭৫ এর মাঝামাঝি সময়ে, তিনি বায়চুল্লায় অবস্থিত এম. এইএচ. সাবু সিদ্দিক কলেজ অব ইঞ্জনিয়ারিং এ পুরকৌশল এর শিক্ষক হিসেবে দায়িত্ব পালন করেন। কলেজের বার্ষিক অনুষ্ঠানে, তিনি একটি নাটকে অভিনয় করেন, যা উপস্থিত সকলের প্রশংসা অর্জন করে। দিলীপ কুমার এই অভিনয় সম্পর্কে জানতে পারেন, কাদের খান তাকে তার অভিনয় দেখার জন্য বিশেষভাবে আমন্ত্রণ জানান। কাদের খান তার জন্য বিশেষ আয়োজনের ব্যবস্থা করেন এবং তাকে নাটকে অভিনয় করেন দেখান। কুমার তার অভিনয়ে সন্তুষ্ট হয় এবং তার সাথে পরবর্তী দুইটি সিনেমায় কাজ করার জন্য তার সাথে চুক্তিবদ্ধ হয়। একটি হল সাগিনা মাহাতো এবং অন্যটি বাইরাগ।